ปัญหา: พบร้านหัวปลาหม้อไฟ ป้าเล็ก เปิดเพลงผ่านเครื่องขยายเสียงส่งเสียงดังรบกวน ปัจจุบันเวลา 18.40 น. เสียงดังอยู่ พบเห็นเป็นประจำทุกวัน 

อ้างอิงเลขที่รับแจ้ง KF2JTF ตรวจสอบจากระบบ วันที่ 21 ธ.ค. 66 สถานะเสร็จสิ้น ฝ่ายสิ่งแวดล้อมและสุขาภิบาลได้ลงพื้นที่ตรวจสอบแล้ว 
พบว่า
1. จากการตรวจสอบร้านหัวปลาหม้อไฟ จิ้มจุ่ม (ป้าเล็ก) และร้านจำหน่ายอาหารในบริเวณดังกล่าวไม่พบการใช้เครื่องขยายเสียงภายในร้าน 
2. จากการตรวจสอบพบว่า เสียงดัง เกิดจาก 2.1 แผงลอยจำหน่ายเครื่องดื่มแอลกอฮอล์ และเปิดเพลงผ่านเครื่องขยายเสียง 2.2 ผู้ขับขี่รถสามล้อเครื่อง (รถตุ๊กๆ) ที่มาใช้บริการแผงลอย เปิดเพลงผ่านเครื่องขยายเสียงที่ติดอยู่บนรถ
3. กรณี ผู้ที่ส่งเสียงดัง อันไม่มีเหตุอันสมควรและทำให้บุคคลอื่นเดือดร้อน 
มีโทษปรับไม่เกิน 1,000 บาท ตามประมวลกฎหมายอาญา มาตรา 370
โดยแจ้งที่ สถานีตำรวจนครบาลปทุมวัน  หมายเลข 02-215-2991 หรือ 191
ในส่วนของร้านจำหน่ายอาหารในบริเวณดังกล่าว ฝ่ายสิ่งแวดล้อมและสุขาภิบาลได้ตรวจสอบแล้วไม่พบการใช้เครื่องขยายเสียง ทั้งนี้ ได้ประชาสัมพันธ์ห้ามก่อนให้เกิดเหตุเดือดร้อนรำคาญแก่ผู้ที่พักอาศัยในบริเวณใกล้เคียง และได้แจ้งหน่วยงานที่เกี่ยวข้องทราบในเบื่องต้นแล้ว  หากยังได้รับความเดือนร้อนรำคาญให้ท่านติดต่อไปยังหน่วยงานข้างต้น ตามช่องทางการติดต่อที่แจ้งไว้ เพื่อแก้ไขปัญหาได้รวดเร็วและทันท่วงที 

ผู้ร้องแจ้งว่า ปัจจุบันเวลา 01.23น. ยังได้รับความเดือดร้อนเรื่องการส่งเสียงดังจากลูกค้าที่เข้ามาใช้บริการหรือเจ้าของร้าน ( ไม่ทราบบุคคลที่ส่งเสียงดังชัดเจน ) หลังจากที่แจ้งเจ้าหน้าที่และเจ้าหน้าที่ลงพื้นที่ตรวจสอบแล้วกลับไปจะมีการเปิดเพลงส่งเสียงดังและมีการตะโกนท้าทายว่ามีใครเป็นคนแจ้ง จึงอยากให้เจ้าหน้าที่ลงพื้นที่ตรวจสอบโดยใช้มาตรการขั้นเด็ดขาดเนื่องจากประชาชนได้รับความเดือดร้อนซ้ำซากเป็นเวลานาน และทางร้านหรือบุคคลที่เข้ามาใช้บริการไม่เกรงกลัวต่อกฎหมายที่ทางเจ้าหน้าที่ได้แจ้งไว้ ยังคงฝ่าฝืนกฎระเบียบ จึงอยากให้เจ้าหน้าที่ลงพื้นที่และตรวจสอบและแก้ไขอีกครั้ง 

ซอย: พระราม 6 ที่ 2
ถนน: พระราม 6
เขต: ปทุมวัน
#1555